b'\n_START_ARTICLE_\nJo\xc5\xbee Hermanko\n_START_SECTION_\n\xc5\xbdivljenjepis\n_START_PARAGRAPH_\nHermanko je leta 1926 diplomiral na oddelku za gedezijo na ljubljanski Tehni\xc5\xa1ki fakulteti. \xc5\xbde med \xc5\xa1tudijem se je v\xc4\x8dlanil v kljub \xc5\xa1tudentov marksistov in bil 1923 sprejet v KPJ. Od 1927 je v Mariboru tesno sodeloval z vodstvom okro\xc5\xbene partijske organizacije. Med letoma 1931 in 1932 je bil sekretar Okro\xc5\xbenega komiteja KPJ. Ob razkritju ilegalne partijske zveze med Dunajem in Zagrebom prek Maribora so ga maja 1932 aretirali in pred sodi\xc5\xa1\xc4\x8dem za za\xc5\xa1\xc4\x8dito dr\xc5\xbeave v Beogradu obsodili na 4 leta strogega zapora, ki ga je prebil v Sremski Mitrovici. V letih 1938 do 1941 mu je bila kot \xc4\x8dlanu KPS v Mariboru zaupana vzgoja mladine. Po nacisti\xc4\x8dnem napadu na Jugoslavijo je stopil v ilegalo in \xc5\xa1e naprej delal kot_NEWLINE_terenec OF v Mariboru, dokler ga zaradi izdaje niso Nemci odkrili in prijeli 26. novembra 1941. 30. oktobra 1941 je bil ustreljen.'